تورکیه-نین خاریجی ایشلر ناظیری مولود چاووش اوغلو کویت ایله بولگه‌سل مؤوضوع لاردا همفیکیر اولدوق‌لاری اوچون ممنون اولدوق‌لارینی سؤیله‌ییب.
مولود چاووش اوغلو تورکیه سفر ائدن کویت خاریجی ایشلر و ناظیرلر کابینه‌سی مسئله لری اوزره ناظیری شیخ احمد ناصر محمد الصباح ایله تکبتک گؤروش کئچیریب.
تورکیه-کویت امکداش‌لیغی اوچون بیرگه کومیته ایجلاسینا دا قاتیلان ناظیرلر داها سونرا بیرگه مطبوعات کنفرانسی تشکیل ائدیبلر.
همکاری ایله ایکی اؤلکه آراسینداکی علاقه لری و بولگه سل مسئله لری موذاکیره ائتدیکلرینی ایفاده ائدن مولود چاووش اوغلو دئییب: "بولگه سل مسئله لرده همفیکیر اولدوغوموز اوچون ممنون اولدوم. ایکی اؤلکه‌نین ده مقصدی بؤلگه‌ده باریشین، ثابیتلیگین و اقتصادی اینکیشافین تامین اولونماسیدیر".
مولود چاووش اوغلو کویت-ین بولگه سل مسئله لر اوزرینه گؤتوردوگو واسیطه‌چی‌لیک رولونو آلقیشلادیق‌لارینی ایفاده ائدرک تورکیه-نین کویت-ین بو اهمیت‌لی رولونو دستکله‌مه‌یه داوام ائدجگینی قئید ائدیب.
کویت خاریجی ایشلر ناظیری ایسه اؤز نؤوبه سینده تورکیه و کویت آراسینداکی علاقه لرین احاته‌لی اولدوغونو و قارشی‌لیق‌لی سفرلرین داوام ائدجگینی ایفاده ائدیب. شیخ احمد ناصر محمد الصباح همچنین ایکی اؤلکه آراسینداکی امکداش‌لیغی گوجلندیرمک ایسته‌دیکلرینی دئییب. کویت-لی ناظیر تورکیه و بوتون اؤلکه لره کؤرفز بحرانی‌نین حل ائدیلمه‌سی مسئله سینده وئردیکلری دستکه گؤره تشککور ائدیب.
